🔥 Pastevný les 🔥
2025-06-21 09:30 - 12:00 (Europe/Bratislava) | Farma, Podunajské Biskupice, 4522+83V Bratislava, Bratislava, Slovakia (Slovak Republic)
Pozývame na ďalší event v tejto, snáď už známej, lokalite – Chránená krajinná oblasť Biskupické luhy.

Stretneme sa v sobotu 21.6.2025, od 9:30 h. na súradniciach – na farme, kde si vieme zložiť veci, a následne nás čaká likvidácia starej haluziny v pastevnom lese v blízkom okolí. Haluzinu vytiahneme z lesa, premiestnime na bezpečné miesto a áno, likvidovať budeme tým príjemným spôsobom – ohňom. Pomôžeme tým obnove jedinečného biotopu pastevného lesa, o čom nám bližšie porozpráva Katka Mikulová z BROZ – ochranárskeho združenia. Po skončení prác nás čaká aj prehliadka farmy.
Keďže budeme páliť, k staršiemu pracovnému oblečeniu si nezabudni pribaliť aj nejaký ten špekáčik, klobásku, slaninku, syr či inú pochúťku – budeme aj opekať. Náradie a ochranné pomôcky zabezpečíme, ak však máš svoje obľúbené pracovné rukavice, nožnice, sekerku či príručnú pílku, kľudne si ich pribaľ.

Ak prídeš autom, využi parkovisko pri bufete Flinstones (Micherova zátoka), Bratislava.

CITO v Budúcnosti
2026-02-08 13:15 - 16:15 | Banský skanzen Budúcnosť, 869Q+2HM Pezinok, Pezinok, Slovakia (Slovak Republic)
Pozývam ťa opäť do areálu Prírodného a banského skanzenu Budúcnosť vrátane štôlne v okrese Pezinok.
Čo budeme robiť?
Čaká nás úprava a pomoc priamo v štôlni Budúcnosť a areálu Prírodného a banského skanzenu Budúcnosť, vrátane komentovanej prehliadky. Našou úlohou bude aj odstraňovanie inváznych drevín, úprava chodníkov a všetko čo bude potrebné a s čím dokážeme pomôcť v počte ľudí, ktorí prejavia záujem.
Čo si priniesť?
Pracovné oblečenie prispôsobené počasiu, vhodné sú gumáky. Pracovné rukavice a náradie (nožnice, sekerky, píly, lopaty..) budú k dispozícii, ale vlastné nepochybne potešia – máš to čisté a spoľahlivé. Občerstvenie a pitnú vodu si zabezpeč. V marcovom termíne bude event na rovnakom mieste, ale pre pracujúci ľud aj s gulášom na obed a ďalším občerstvením a pitnou vodou – event však potrvá už od rána.
CITO je pod strieškou dobrovoľníckého občianskeho združenia Permoníci, ktorého členskú základňu tvorí niekoľko kešerov. Ak máš záujem o spoluprácu s našim ozetkom na vlastnom CITO evente, lebo potrebuješ napr. veci vybaviť, požičať pracovné pomôcky a podobne, tak neváhaj kontaktovať ownera alebo priamo OZ Permoníci.
Náš partner, spoluorganizátor, prevádzkovaťeľ objektu a kamaráti: Geopark Malé Karpaty

CHA Pečniansky les VI
2026-02-26 16:00 - 18:00 | Pečniansky les, 43PG+8PP, Bratislava, Bratislava, Slovakia (Slovak Republic)
Územie európskeho významu
Bratislavské luhy – CHA Pečniansky les
Územie európskeho významu Bratislavské luhy predstavuje cenné pozostatky zachovaných lužných lesov pozdĺž Dunaja na rozlohe 668,23 ha, o to cennejšie, že sa nachádzajú priamo v srdci hlavného mesta. V minulosti prešlo toto územie veľkými zmenami v dôsledku neskrotnej sily vtedy ešte nezregulovaného toku Dunaja.
Územie luhov v Bratislave má za sebou aj bohatú vojenskú históriu. Toto územie, kedysi známe ako súčasť Železnej opony v prísne stráženom hraničnom páse, dnes nazývame Zeleným pásom, nakoľko dlhodobým obmedzením ľudských aktivít tu dostali voľný priestor prírodné procesy a vytvorili tak kus hodnotnej prírody.

Územie Bratislavských luhov zahŕňa 6 častí reprezentovaných nasledovnými maloplošnými chránenými územiami:

Slovanský ostrov (prírodná rezervácia)
Sihoť (chránený areál)
Soví les(chránený areál)
Starý háj (prírodná rezervácia)
Chorvátske rameno (chránený areál)
Pečniansky les (chránený areál) – sa nachádza na mieste bývalého dunajského ostrova; zaujímavosťou je že, kedysi tu mali Bratislavčania svoje záhrady a ovocné sady, vo veľkom sa tu pestovali višne, ktoré poskytovali materiál na výrobu fajok a vychádzkových paličiek preslávených aj za hranicami, špecifikom sú aj pamiatky na búrlivé vojenské obdobie tejto pohraničnej zóny ako napríklad malá zemná pevnosť z čias napoleónskych vojen alebo niekoľko železobetónových bunkrov československej armády; Pečňa taktiež uchováva veľké zásoby podzemnej vody, výnimočný je aj úsek brehu Dunaja od rakúskej hranice po most Lafranconi, ktorý zostáva aj do dnes neopevnený, na rozdiel od väčšiny brehov Dunaja na Slovensku, čím je umožnené rieke komunikovať s okolitou krajinou a formovať ju.

Čo nás čaká?
Pomoc na lúke v Pečnianskom lese, úprava, prečisťovanie, hrabanie a odpratanie pokosených častí územia.
Čo si priniesť?
Pracovné oblečenie prispôsobené počasiu. Pracovné rukavice budú k dispozícii, ale tvoje vlastné sú nepochybne vhodnejšíe. Pitnú vodu si prosím zabezpeč, možno sa drobné občerstvenie nájde, ale nespoliehaj sa.
CITO je pod strieškou dobrovoľníckého občianskeho združenia Permoníci, ktorého členskú základňu tvorí niekoľko kešerov.
Spolupracujúci partneri a kamaráti s povoleniami na vykonávané práce sú z BROZky.

Ostrovné lúčky, Rusovce
2026-03-12 16:00 - 18:00 | Ostrovné lúčky, 3544+548 Bratislava, Čunovo, 85110, Slovakia (Slovak Republic)
Ostrovné lúčky, Rusovce
V roku 1646 Štefan Zichy, predseda Uhorskej komory, získava panstvo Rusovce. Táto rodina sa stala takmer výlučným zemepánom obce na skoro celých 200 rokov. V druhej polovici 18. storočia tu vzniká vidiecke sídlo Zichyovského panstva a v roku 1802 sa vo viedenskom vydaní „Magyar hírmondó“ spomína kaštieľ v Rusovciach ako najkrajší v Mošonskej župe.
Čo nás čaká?
Na Ostrovných lúčkach sa deje nenápadná dráma – orchidea pokrut jesenný sa snaží prežiť medzi arogantnými trávami, burinami a náletmi, ktoré si myslia, že im patrí celý svet.
A my prichádzame ako lúčni Avengers:

poručíme kríkom, aby si hľadali nový domov,
vyčistíme priestor pre orchideu,
zachránime cennú lúku európskeho významu.

Fun fact: lúka kedysi patrila k parku Rusovského kaštieľa, pasli sa tu ovce a udržiavali ju v top forme. Ovce teraz nemáme – pomôžeme my…
Pridaj sa, vezmi ruky, dobrú náladu a poď pomôcť jednej veľmi skromnej orchidei prežiť zimu medzi lúčnymi chuligánmi.
Čo si priniesť?
Pracovné oblečenie prispôsobené počasiu. Pracovné rukavice budú k dispozícii, ale tvoje vlastné sú nepochybne vhodnejšíe. Pitnú vodu si prosím zabezpeč. Náradie prinesiem.
Kaštieľ: Aktuálne prebieha rekonštrukcia neogotického kaštieľa a okolitého parkového areálu v mestskej časti Rusovce pre reprezentačné účely Vlády Slovenskej republiky.
Súčasťou projektu je aj obnova čeľadníka, kde budú komunitné priestory, slúžiace mestskej časti. Budova je Národnou kultúrnou pamiatkou a my cestou okolo môžeme sledovať ako nám rastie do krásy. Ukončenie je plánované na rok 2029.
CITO je pod strieškou dobrovoľníckého občianskeho združenia Permoníci, ktorého členskú základňu tvorí niekoľko kešerov.
Spolupracujúci partneri a kamaráti s povoleniami na vykonávané práce sú z BROZky.

CITO v Budúcnosti 2
2026-03-22 09:30 - 16:00 | Banský skanzen Budúcnosť, 869Q+2HM Pezinok, Pezinok, Slovakia (Slovak Republic)
CITO v Budúcnosti 2
Pozývam ťa opäť do areálu Prírodného a banského skanzenu Budúcnosť vrátane štôlne v okrese Pezinok.

Čo budeme robiť?
Čaká nás opäť úprava a pomoc priamo v štôlni Budúcnosť a areálu Prírodného a banského skanzenu Budúcnosť, vrátane komentovanej prehliadky. Našou úlohou bude aj odstraňovanie inváznych drevín, úprava chodníkov a všetko čo bude potrebné a s čím dokážeme pomôcť v počte ľudí, ktorí prejavia záujem.
Čo si priniesť?
Pracovné oblečenie prispôsobené počasiu, vhodné sú gumáky. Pracovné rukavice a náradie (nožnice, sekerky, píly, lopaty..) budú k dispozícii, ale vlastné nepochybne potešia – máš to čisté a spoľahlivé.
Občerstvenie a pitnú vodu si zabezpeč podľa potreby, ale v ponuke bude pre pracujúci ľud guláš na obed a ďalšie občerstvie.
CITO je pod strieškou dobrovoľníckého občianskeho združenia Permoníci, ktorého členskú základňu tvorí niekoľko kešerov.
Spolupráca na evente: Geopark Malé Karpaty

CHA Pečniansky les V
2026-03-26 16:00 - 18:00 | Pečniansky les, 43PG+8PP, Bratislava, Bratislava, Slovakia (Slovak Republic)
Územie európskeho významu
Bratislavské luhy – CHA Pečniansky les
Územie európskeho významu Bratislavské luhy predstavuje cenné pozostatky zachovaných lužných lesov pozdĺž Dunaja na rozlohe 668,23 ha, o to cennejšie, že sa nachádzajú priamo v srdci hlavného mesta. V minulosti prešlo toto územie veľkými zmenami v dôsledku neskrotnej sily vtedy ešte nezregulovaného toku Dunaja.
Územie luhov v Bratislave má za sebou aj bohatú vojenskú históriu. Toto územie, kedysi známe ako súčasť Železnej opony v prísne stráženom hraničnom páse, dnes nazývame Zeleným pásom, nakoľko dlhodobým obmedzením ľudských aktivít tu dostali voľný priestor prírodné procesy a vytvorili tak kus hodnotnej prírody.
Územie Bratislavských luhov zahŕňa 6 častí reprezentovaných nasledovnými maloplošnými chránenými územiami:

Slovanský ostrov (prírodná rezervácia)
Sihoť (chránený areál)
Soví les(chránený areál)
Starý háj (prírodná rezervácia)
Chorvátske rameno (chránený areál)
Pečniansky les (chránený areál) – sa nachádza na mieste bývalého dunajského ostrova; zaujímavosťou je že, kedysi tu mali Bratislavčania svoje záhrady a ovocné sady, vo veľkom sa tu pestovali višne, ktoré poskytovali materiál na výrobu fajok a vychádzkových paličiek preslávených aj za hranicami, špecifikom sú aj pamiatky na búrlivé vojenské obdobie tejto pohraničnej zóny ako napríklad malá zemná pevnosť z čias napoleónskych vojen alebo niekoľko železobetónových bunkrov československej armády; Pečňa taktiež uchováva veľké zásoby podzemnej vody, výnimočný je aj úsek brehu Dunaja od rakúskej hranice po most Lafranconi, ktorý zostáva aj do dnes neopevnený, na rozdiel od väčšiny brehov Dunaja na Slovensku, čím je umožnené rieke komunikovať s okolitou krajinou a formovať ju.

CITO eventy v Pečni si zatiaľ užijeme tri štvrtky, ako tak prispôsobené zapadajúcemu slnku.
Čo nás čaká?
Pomoc na lúke v Pečnianskom lese, úprava, prečisťovanie, hrabanie a odpratanie pokosených či odpílených častí územia.
Čo si priniesť?
Pracovné oblečenie prispôsobené počasiu. Pracovné rukavice budú k dispozícii, ale tvoje vlastné sú nepochybne vhodnejšíe. Pitnú vodu si prosím zabezpeč.
CITO je pod strieškou dobrovoľníckého občianskeho združenia Permoníci, ktorého členskú základňu tvorí niekoľko kešerov.
Spolupracujúci partneri a kamaráti s povoleniami na vykonávané práce sú z BROZky.

Pasienky pasienkové & Brehule do brehov
2026-03-29 13:30 - 16:15 | Farma, Podunajské Biskupice, 4522+83V Bratislava, Bratislava, Slovakia (Slovak Republic)
CHKO Dunajské luhy
Chránená krajinná oblasť sa rozprestiera na Podunajskej nížine v geomofrologickom celku Podunajská rovina od Bratislavy až po Veľkolélsky ostrov v okrese Komárno.
Čo nás čaká?
Obnovva pasienkov, odstraňovanie náletov, zatĺkanie kolov, odstraňovanie zvyškov pletiva, ale ak počasie dovolí na svoje si prídu aj páliči – samozrejme s povolenín
Čo si priniesť?
Pracovné náradie bude, vlastné rukavice potešia
Pripravené v spolupráci s členmi OZ Permoníci a Bratislavského regionálneho ochranárskeho združenia – BROZ.
Zdvojený event – potrebujeme pomôcť aj aj, tj i Brehule do brehov – úprava brehu pre hniezdenie brehúl a rybárikov – v závislosti od počtu osôb. Prosím vezmi si gumáky.

Pasienky pasienkové 2
2026-04-09 16:45 - 18:00 | Farma, Podunajské Biskupice, 4522+83V Bratislava, Bratislava, Slovakia (Slovak Republic)
Ahoj, pozývame ťa opäť do prírody, ktorá sa veľmi poteší našej pomoci.
Pridaj sa k zmysluplnej hodinke v prírode v srdci Chránenej krajinnej oblasti Dunajské luhy a pomôžte nám vrátiť krajine jej prirodzenú rovnováhu.
V okolí farmy sa spoločne pustíme do odstraňovania náletových drevín, obnovy pasienkov a zatĺkania kolov pre oplotenie, ktoré pomáha regulovanému paseniu a ochrane vzácnych biotopov.
Dobrovoľnícka práca v lužnej krajine má skutočný význam. Podporíme druhovú pestrosť, zlepšíme podmienky pre hniezdenie vtáctva aj pre tradičné hospodárenie, ktoré do tejto krajiny oddávna patrí.
Čaká nás fyzická práca na čerstvom vzduchu, spoločný cieľ a dobrý pocit z konkrétneho výsledku, ktorý za nami zostane.
V okolí sme v priebehu niekoľkých rokov strávili stovky dobrovoľníckych hodín a pokračujeme ďalej.
bake
Čo nás čaká?
Predstavenie lokality, úprava, prečisťovanie, hrabanie a odstraňovanie náletových drevín, obnova pasienkov, zatĺkanie kolov, zber kaňov na lúke, aby nebránili pri kosení. Pracujeme v tempe, ktoré vám vyhovuje.
Čo si priniesť?
Pracovné oblečenie prispôsobené počasiu, pevná obuv. Pracovné rukavice a náradie budú k dispozícii, ale vlastné nepochybne potešia.
Jedlo a pitnú vodu si prosím zabezpeč.
CITO sa koná pod papierovou strieškou dobrovoľníckého občianskeho združenia Permoníci.
Povolenia na vykonávané práce sú v rukách BROZky – na mieste k nahliadnutiu u ownera alebo našej koordinátorky terénnych prác Katky Mikulovej.

Ostrovné lúčky 2, Rusovce
2026-04-16 16:30 - 18:30 | Ostrovné lúčky, 3544+548 Bratislava, Čunovo, 85110, Slovakia (Slovak Republic)
Ostrovné lúčky, pokračovanie…
Čo nás čaká?
Na Ostrovných lúčkach sa deje nenápadná dráma – orchidea pokrut jesenný sa snaží prežiť medzi arogantnými trávami, burinami a náletmi, ktoré si myslia, že im patrí celý svet.
A my:

poručíme kríkom, aby si hľadali nový domov,
vyčistíme priestor pre orchideu,
zachránime cennú lúku európskeho významu.

Fun fact: lúka kedysi patrila k parku Rusovského kaštieľa, pasli sa tu ovce a udržiavali ju v top forme. Ovce teraz nemáme – pomôžeme my…
Pridaj sa, vezmi ruky, dobrú náladu a poď pomôcť jednej veľmi skromnej orchidei prežiť zimu medzi lúčnymi chuligánmi.
Pokračujeme v prácach, ktoré sme začali na https://coord.info/GCBGCXZ.
V roku 1646 Štefan Zichy, predseda Uhorskej komory, získava panstvo Rusovce. Táto rodina sa stala takmer výlučným zemepánom obce na skoro celých 200 rokov. V druhej polovici 18. storočia tu vzniká vidiecke sídlo Zichyovského panstva a v roku 1802 sa vo viedenskom vydaní „Magyar hírmondó“ spomína kaštieľ v Rusovciach ako najkrajší v Mošonskej župe.
Čo si priniesť?
Pracovné oblečenie prispôsobené počasiu. Pracovné rukavice budú k dispozícii, ale tvoje vlastné sú nepochybne vhodnejšíe. Pitnú vodu si prosím zabezpeč.
Nožnice na kríky budú, prosíme vrátiť!
Ďakujem za zodpovednosť.
Kaštieľ
Aktuálne prebieha rekonštrukcia neogotického kaštieľa a okolitého parkového areálu v mestskej časti Rusovce pre reprezentačné účely Vlády Slovenskej republiky.
Súčasťou projektu je aj obnova čeľadníka, kde budú komunitné priestory, slúžiace mestskej časti. Budova je Národnou kultúrnou pamiatkou a my cestou okolo môžeme sledovať ako nám rastie do krásy. Ukončenie je plánované na rok 2029.
Upozornenie BOZP!
Človek, ktorý pracuje s motorovou pílou NEVIDÍ, že mu vojdeš do zóny. Skús si to prosím uvedomiť! Aj v Rusovciach bude pôsobiť gravitácia. Vyvaruj sa zbytočným úrazom. Pre svoju vlastnú bezpečnosť pilčík sleduje pílu a nemá priestor sa obzerať, kde si sa práve postavil.
Obzvlášť to platí aj pri skutočnosti, že poniektorí pri samotnom pilení v bezprostrednej blízkosti ťahajú už odpílené kríky. Z vlastnej skúsenosti viem, že ak mi potiahneš hoci tenučký krík na ktorom možno stojím, čo ty ani vidieť nemusíš v zarastenom teréne alebo mi uvolníš ťahaním iný krík, ktorý mi strelí do ruky, píly, podlomí koleno, či nečakane trafí prilbu, tak priamo ohrozuješ moju bezpečnosť i život! Stačia centimetre – ty nevieš ako a prečo s pílou stojím. Podobné situácie sa stávaju aj napriek upozorneniam.
Vydrž tých pár sekúnd čakania na svoj krík či stromček kým sa píli, on ti naozaj sám neutečie. Už mi horlivec potiahol krík pod nohou tak, že mi chodidlo ťahané kríkom skončilo 2 cm od bežiacej reťaze! Pre teba sekundy čakania, pre pilčíka doživotný stav. Platí to aj pri strihaní nožnicami pri píle. Zachovaj si prosím zdravý rozum a dovoľ sa nám všetkým vrátiť bez úrazu.
CITO sa koná pod papierovou strieškou dobrovoľníckého občianskeho združenia Permoníci.
Povolenia na vykonávané práce sú v rukách BROZky – na mieste k nahliadnutiu u ownera alebo našej koordinátorky terénnych prác Katky Mikulovej.
Ste skvelí, veľmi si vážime vašu pomoc na CITO eventoch!
